Diari Oficial de la Generalitat Valenciana


Sumari del DOGV 7375, del 06-10-2014 (2014/9021)

DECRET 158/2014, de 3 d'octubre, del Consell, de modificació del Decret 88/2014, de 13 de juny, pel qual s'establix l'estructura orgànica bàsica de la Presidència i de les conselleries de la Generalitat.
-----------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2014/10/03/158/dof/vci/html**

### Dades del document

Número de DOGV
:   7375

Data del DOGV
:   06-10-2014

Secció del DOGV
:   I. DISPOSICIONS GENERALS

Número del document
:   2014/9021


Data del document
:   03-10-2014

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Govern Valencià
    * Conselleria d'Economia, Indústria, Turisme i Ocupació
    * reglament intern
    * administració regional
    * competència administrativa
    * legislació

DECRET 158/2014, de 3 d'octubre, del Consell, de modificació del Decret 88/2014, de 13 de juny, pel qual s'establix l'estructura orgànica bàsica de la Presidència i de les conselleries de la Generalitat. [2014/9021]  
PREÀMBUL  
  
El Decret 88/2014, de 13 de juny, del Consell, va establir en desplegament del Decret 9/2014, de 12 de juny, del president de la Generalitat, l'estructura orgànica bàsica de l'Administració de la Generalitat. Raons d'eficiència aconsellen una altra distribució de competències entre les direccions generals adscrites a la Secretaria Autonòmica d'Economia i Ocupació en matèria de cooperativisme i economia social, així com també d'alguns dels seus òrgans dependents, la qual cosa redundarà en la consecució d'una estructura més racional i eficient en l'execució de les seues comeses.  
En virtut d'això, fent ús de les atribucions conferides en l'article 64 de la Llei 5/1983, de 30 de desembre, de la Generalitat, del Consell, a proposta del president de la Generalitat, i amb la deliberació prèvia del Consell, en la reunió del dia 3 d'octubre de 2014,  
  
DECRETE  
  
Article únic. Modificació de l'apartat 3 de l'article 6 del Decret 88/2014, de 13 de juny, del Consell  
Es modifica l'apartat 3 de l'article 6 del Decret 88/2014, de 13 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat, la redacció del qual s'inserix en l'annex d'este decret.  
  
DISPOSICIÓ FINAL  
  
Única. Entrada en vigor  
Este decret entrarà en vigor el mateix dia de l'aprovació.  
  
València, 3 d'octubre de 2014  
  
El president de la Generalitat,  
ALBERTO FABRA PART  
  
  
ANNEX  
Nova redacció de l'apartat 3 de l'article 6 del Decret 88/2014, de 13 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat  
  
«3. De la Secretaria Autonòmica d'Economia i Ocupació depenen els òrgans directius següents:   
a) Direcció General d'Economia, Emprenedoria i Cooperativisme  
  
Assumix les funcions en matèria d'estudi i avaluació de l'economia valenciana, d'orientació, planificació i seguiment de les polítiques econòmiques generals i de competitivitat sectorials i territorials, de gestió estadística, de finançament i avals per al sector privat, les relatives a la supervisió de mediació d'assegurances i reassegurances privades, així com la promoció de l'emprenedoria, cooperativisme i economia social.  
  
b) Direcció General de Treball  
Assumix les funcions en matèria de treball, conciliació laboral, inspecció de treball i relacions laborals».


Còpia Permalink ELI